SAMART ตั้งเป้า 5 ปี มีรายได้ 1 แสนลบ. เล็งลงทุนโรงไฟฟ้าขยะใน 2-3 จังหวัด
SAMART ตั้งเป้า 5 ปี มีรายได้ 1 แสนลบ. รวมธุรกิจพลังงาน เผยอยู่ระหว่างพิจารณาลงทุนโรงไฟฟ้าขยะใน 2-3 จังหวัด เตรียมนำ"ไอ-สปอร์ต" เข้าตลาดหุ้นได้ต้นปีหน้า
13 พ.ค. 2558

นายวัฒน์ชัย วิไลลักษณ์ กรรมการผู้จัดการใหญ่ บริษัท สามารถคอร์ปอเรชั่น จำกัด (มหาชน) หรือ SAMART เปิดเผยว่า กลุ่มสามารถตั้งเป้าหมาย 5 ปี มีรายได้ 1 แสนล้านบาท รวมธุรกิจพลังงาน
สำหรับธุรกิจพลังงาน บริษัทได้รุกธุรกิจด้านนี้เห็นได้ชัดจากการจัดตั้งบริษัทร่วมทุนในนาม บริษัท เชียงใหม่ เวสทูเพาเวอร์ จำกัด เพื่อบริหารจัดการขยะมูลฝอยในพื้นที่จังหวัดเชียงใหม่ เพื่อนำไปเป็นเชื้อเพลิงในการผลิตไฟฟ้า ซึ่งระหว่างนี้กำลังพิจารณาการลงทุนโรงไฟฟ้าพลังงานขยะในอีก 2-3 จังหวัดใหญ่ ส่วนการลงทุนในโรงไฟฟ้าพลังงานอื่นๆ อาทิ ,ถ่านหิน ,น้ำ และแสงอาทิตย์ยังอยู่ในระหว่างการศึกษาและพัฒนาโครงการร่วมกับพันธมิตรทั้งในและต่างประเทศ
นอกจากนี้มีแผนนำบริษัท ไอ-สปอร์ต เข้าจดทะเบียนในตลาดหลักทรัพย์ช่วงต้นปีหน้าจากที่ก่อนหน้านี้คาดว่าจะเข้าจดทะเบียนราวกลางปีนี้